|  |  |  |
| --- | --- | --- |
|  |  |  |
| **ΕΛΛΗΝΙΚΗ ΔΗΜΟΚΡΑΤΙΑ** |  | **ΑΛΕΞΑΝΔΡΕΙΑ 21 ΙΑΝ 2020** |
| **ΥΠΟΥΡΓΕΙΟ ΠΑΙΔΕΙΑΣ & ΘΡΗΣΚΕΥΜΑΤΩΝ** |  |  |
|  |  | **ΑΡ. ΠΡΩΤ. 19** |
| **ΠΕΡ/ΚΗ Δ/ΝΣΗ Π. & Δ. Ε. ΚΕΝΤΡ. ΜΑΚΕΔΟΝΙΑΣ** |  |  |
| **ΔΙΕΥΘΥΝΣΗ Β/ΘΜΙΑΣ ΕΚΠ/ΣΗΣ Ν. ΗΜΑΘΙΑΣ** |  |  |
|  |  | **ΠΡΟΣ :** |
| **1ο ΓΕΝΙΚΟ ΛΥΚΕΙΟ ΑΛΕΞΑΝΔΡΕΙΑΣ** |  |  |
|  |  | **Δ.Δ.Ε. ΗΜΑΘΙΑΣ** |
| **ΤΑΧ.ΔΝΣΗ : ΕΛ. ΒΕΝΙΖΕΛΟΥ 97** |  |  |
| **ΑΛΕΞΑΝΔΡΕΙΑΤ.Κ.: 593 00** |  | **ΥΠΟΨΗ** |
| **ΤΗΛ. – FAX: 23330 - 22025** |  | **ΓΡΑΦΕΙΩΝ ΓΕΝΙΚΟΥ** |
| **e-mail: 1lykalndr@sch.gr** |  | **ΤΟΥΡΙΣΜΟΥ** |
| **ΠΛΗΡΟΦΟΡΙΕΣ: ΚΟΥΓΚΑΣ ΚΩΝ/ΝΟΣ** |  |  |

# 

**ΘΕΜΑ: « Εκδήλωση ενδιαφέροντος για κατάθεση προσφοράς διοργάνωσης**

**πολυήμερης εκδρομής στο εξωτερικό »**

Το 1ο ΓΕΝΙΚΟ ΛΥΚΕΙΟ ΑΛΕΞΑΝΔΡΕΙΑΣ ΗΜΑΘΙΑΣ, σύμφωνα με το άρθρο 13, της 33120/ΓΔ4/28-2-2017 (ΦΕΚ 681 τ.Β΄/6-3-2017) Υπουργικής απόφασης του ΥΠ.Π.Ε.Θ. προσκαλεί τους ενδιαφερόμενους να καταθέσουν προσφορά για τη διοργάνωση της πολυήμερης εκπαιδευτικής εκδρομής της Γ΄ τάξης του σχολείου στο εξωτερικό.

Αντικείμενο του διαγωνισμού είναι η ανάδειξη της πιο αξιόλογης οικονομικά και ποιοτικά προσφοράς ταξιδιωτικού γραφείου για τη διοργάνωση της εκδρομής.

**Η πολυήμερη εκδρομή σχεδιάζεται να είναι συνολικής διάρκειας τεσσάρων (4) ή πέντε (5) ημερών με τρεις (3) ή τέσσερις (4) διανυκτερεύσεις αντίστοιχα. Προγραμματίζεται για να πραγματοποιηθεί το χρονικό διάστημα από 21 ως 27 Απριλίου 2020 με κεντρική ημερομηνία επίσκεψης στο CERN στις 24 Απριλίου 2020, η οποία ημερομηνία ταυτίζεται με ταυτόχρονη επίσκεψη και του Μουσικού Σχολείου Γιαννιτσών (τηλ. επικ. 23820 28999).**

Τα στοιχεία που αφορούν την εκδρομή και θα ληφθούν υπόψη για την κατάθεση της προσφοράς είναι:

* **Προορισμός εκδρομής:** Γαλλία – Ελβετία (περιοχή Κέντρου Ερευνών CERN)
* **Αριθμός συμμετεχόντων μαθητών:** Δεκαέξι (16) με απόκλιση συν – πλην δύο (±2). **Αριθμός συνοδών εκπαιδευτικών:** Δύο (2).
* **Μεταφορικό μέσο:** Αεροπλάνο κατά τη μετάβαση και επιστροφή – Λεωφορείο για τις μετακινήσεις μεταξύ των πόλεων στην περιοχή και για τη μετάβαση – επιστροφή από τα αεροδρόμια. Αναχώρηση από το σχολείο ή το αεροδρόμιο «Μακεδονία» της Θεσσαλονίκης.
* **Κατηγορία καταλύματος:** Ξενοδοχεία τριών ή τεσσάρων αστέρων (3 ή 4 \*\*\*\*) με πρωινό. Στην προσφορά να υπάρχουν ξεχωριστές τιμές για φαγητό στο ξενοδοχείο ή σε εστιατόρια. Τα δωμάτια τρίκλινα κατά προτίμηση για τους μαθητές και μονόκλινα για τους συνοδούς εκπαιδευτικούς.
* **Η τελευταία ημέρα διανυκτέρευσης μπορεί να τροποποιηθεί και να αφορά προορισμό ανάλογα με το αεροδρόμιο από το οποίο θα γίνει η επιστροφή (π.χ. Μιλάνο, Μόναχο, Βασιλεία ή άλλο)**
* **Λοιπές επιπρόσθετες υπηρεσίες – προγραμματισμένες επισκέψεις:** Επίσκεψη στη Γενεύη – Μουσείο Φυσικής Ιστορίας – Λωζάνη – Μουσείο Ολυμπιακού Αθλητισμού, Μοντρέ. Επίσκεψη στη Βέρνη στην πενθήμερη μετακίνηση
* **Το οριστικό πρόγραμμα της εκδρομής (μετακινήσεις –** επισκέψεις κλπ) θα καταρτιστεί σε συνεργασία των υπευθύνων του πρακτορείου με το διευθυντή του σχολείου και τους συνοδούς εκπαιδευτικούς και θα σχετίζεται με τη διαμονή και το αεροδρόμιο επιστροφής.
* **Ασφάλιση μαθητών:** Υποχρεωτική ασφάλιση αστικής επαγγελματικής ευθύνης σύμφωνα με την κείμενη νομοθεσία. **Σε κάθε περίπτωση επιβάλλεται** να υπάρχει και η – για τα πρακτορεία - πρόσθετη προαιρετική ασφαλιστική κάλυψη ασθένειας ή ατυχήματος.

1. **ΔΙΚΑΙΩΜΑ ΣΥΜΜΕΤΟΧΗΣ:** Δικαίωμα εκδήλωσης ενδιαφέροντος και συμμετοχής στο διαγωνισμό έχουν όλα τα ταξιδιωτικά γραφεία τα οποία διαθέτουν το ειδικό σήμα λειτουργίας και το οποίο βρίσκεται σε ισχύ.
2. **ΣΥΝΤΑΞΗ ΚΑΙ ΥΠΟΒΟΛΗ ΠΡΟΣΦΟΡΩΝ:** Οι προσφορές υποβάλλονται στο 1ο ΓΕ.Λ. ΑΛΕΞΑΝΔΡΕΙΑΣ **(ταχυδρομική διεύθυνση ΕΛ. ΒΕΝΙΖΕΛΟΥ 97 ΑΛΕΞΑΝΔΡΕΙΑ Τ.Κ. 59300)** σε κλειστό φάκελο. Στο φάκελο, εκτός από την προσφορά, θα πρέπει απαραίτητα να περιλαμβάνεται και υπεύθυνη δήλωση ότι το ταξιδιωτικό γραφείο διαθέτει το ειδικό σήμα λειτουργίας το οποίο βρίσκεται σε ισχύ.

Επίσης στην προσφορά θα πρέπει υποχρεωτικά να καταγράφονται:

α. η τελική συνολική τιμή της προσφοράς,

β. η επιβάρυνση για κάθε μαθητή και

γ. η υποχρεωτική ασφάλιση ευθύνης του διοργανωτή σύμφωνα με την κείμενη

νομοθεσία.

Οι προσφορές πρέπει να είναι καθαρογραμμένες και να μην υπάρχουν σε αυτές στοιχεία

που να καθιστούν ασαφή την προσφορά, όπως ξύσματα, σβησίματα, προσθήκες ή διορθώσεις. Εάν στην προσφορά υπάρχει οποιαδήποτε διόρθωση ή προσθήκη, θα πρέπει αυτή να είναι καθαρογραμμένη και να υπάρχει η μονογραφή από τον προσφέροντα. Διαφορετικά εάν οι προσθήκες – διορθώσεις κλπ. που υπάρχουν, κατά την κρίση της επιτροπής αξιολόγησης, καθιστούν ασαφή την προσφορά, αυτή θα απορρίπτεται για τους συγκεκριμένους λόγους.

**Όσοι ενδιαφέρονται να λάβουν μέρος στον διαγωνισμό θα πρέπει να υποβάλουν τις προσφορές τους μέχρι τις 11.30 το πρωί της Τρίτης 28-1-2020 με έναν από τους παρακάτω τρόπους:**

α. Προσωπικά ή με εκπρόσωπο του πρακτορείου στο σχολείο.

β. Με συστημένη ταχυδρομική επιστολή που θα απευθύνεται στο σχολείο.

Οι εκπρόθεσμες προσφορές δεν λαμβάνονται υπόψη και επιστρέφονται χωρίς να αποσφραγισθούν, έστω και εάν η καθυστερημένη λήψη οφείλεται στην υπηρεσία αποστολής και λήψης του φακέλου (ταχυδρομείο, διανομείς ή μέσα συγκοινωνίας).

**Όλα τα επισυναπτόμενα δικαιολογητικά πρέπει να περιέχονται στο φάκελο που κατατίθεται στο σχολείο (εγκύκλιος 190919/25-11-2014/Δνση Σπουδών, Προγραμμάτων και Οργάνωσης Δ.Ε./Υ.ΠΑΙ.Θ.), διαφορετικά συντρέχει λόγος ακυρότητας της προσφοράς.**

1. **ΑΞΙΟΛΟΓΗΣΗ ΤΩΝ ΠΡΟΣΦΟΡΩΝ:** Η αξιολόγηση των προσφορών θα γίνει από την Επιτροπή που έχει συγκροτηθεί για το συγκεκριμένο σκοπό σε διαδικασία που θα περιλαμβάνει τα παρακάτω στάδια:

Α. Παραλαβή φακέλων με τις προσφορές

Β. **Αποσφράγιση των φακέλων το μεσημέρι (12.00) της Τρίτης 28-1-2020.**

Γ. Έλεγχος πληρότητας των στοιχείων

Δ. Αξιολόγηση οικονομικών και ποιοτικών στοιχείων των προσφορών

Ε. Επιλογή του αναδόχου ταξιδιωτικού γραφείου.

1. **ΕΠΙΛΟΓΗ ΑΝΑΔΟΧΟΥ:** Η σύμβαση θα υπογραφεί με τον ανάδοχο μετά την επιλογή του ταξιδιωτικού γραφείουπροκειμένου στη συνέχεια να κατατεθούν τα δικαιολογητικά στη Δ.Δ.Ε Ημαθίας για την έγκριση του φακέλου της εκδρομής.

Στη σύμβαση θα περιλαμβάνονται απαραίτητα τα εξής:

1. Το εγκεκριμένο από το Σύλλογο Διδασκόντων αναλυτικό πρόγραμμα της εκδρομής
2. Τα ονόματα των ξενοδοχείων, η κατηγορία, ο αριθμός των δωματίων και κλινών και οι παρεχόμενες από αυτά υπηρεσίες.
3. Η ασφάλεια αστικής επαγγελματικής ευθύνης
4. Το συνολικό κόστος της εκδρομής και το κόστος ανά μαθητή
5. Οι γενικοί όροι συμμετοχής στην εκδρομή.

**Ο Διευθυντής**

**Κούγκας Κωνσταντίνος ΠΕ04.02 Χημικός**